***2026. ÉVI MUNKATERV***

Intézményünk közösségi színtérként működik, ennek megfelelően Vilonya Község Önkormányzata a muzeális intézményekről, a nyilvános könyvtári ellátásról és a közművelődésről szóló 1997. évi CXL törvény 83/A. § (1) bekezdésében foglaltak szerint önkormányzati rendeletben határozza meg az alapszolgáltatások körét, mely a művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára a helyszín biztosítása. Az intézmény nyitva tartása eleget tesz a törvényi előírásoknak és a helyi igényekhez is igazodik. Közösségi színterünkben különböző csoportok működnek, heti rendszerességgel. Az éves programtervet a hagyományok mentén a helyi lakosok igényeit figyelembe véve állítottam össze.

***JANUÁR***

*A településen kihelyezett adventi/karácsonyi dekorációk, kültéri díszek eltávolítása.*

***FEBRUÁR***

*Gyermekfarsang*

*Gyermekfarsangi játszóház szervezése a közösségi színtérben.*

*Sportnap*

*Beltéri sport vetélkedők a művelődési házban a helyi lakosok részére, darts, sakk, csocsó, pingpong.*

*Valentin nap*

*Az ünnephez kapcsolódó kérdésekből játék összeállítása a helyi lakosok részére.*

*Téltemető és kiszebáb égetése*

*Télűző ünnepség a Séd Parkban, helyi egyesületek bevonásával*

***MÁRCIUS***

*Nőnap*

*Nőnapi műsor (amelyet a település férfi tagjaiból álló Vilonyai Színkör ad elő) valamint az esti nőnapi bál megrendezése.*

*Vilonyai kvíz-délután megszervezése*

*Az első helyi kvíz-délután lebonyolítása, mely alkalommal vicces, játékos, tudás alapú vetélkedőre hívjuk a helyieket.*

*Az 1848- as szabadságharc és forradalom ünnepe*

*Nemzeti ünnepünkön a helyi civil szervezetek és művelődő közösségek előadásai által zajlik a megemlékezés.*

*Víz világnapja*

***ÁPRILIS***

*Húsvét*

*Tojásfa feldíszítése a Platán parkban. Állatsimogató arra a napra a gyerekek örömére, falusi locsolás megszervezése.*

*A magyar költészet napja*

*Költészet napi verselős délután szervezése a közösségi színtérben.*

*A Föld napja*

*Szemétszüret lebonyolítása a településen és annak határában.*

***MÁJUS***

*A munka ünnepe*

*Reggel zenés ébresztő, délelőtt folyamán a közösségi színtér udvarán májusfa állítása.*

*Társadalmi munka nap lebonyolítása*

*Anyák Napja*

*A magyar sport napja*

*Sportnap szervezése a lakosság részére a közösségi színtérben vagy jó idő esetén a szabadtéri helyeken (Séd park), ahol különböző sportágakban( asztalitenisz, darts, csocsó, sakk, szabadtéren: foci, kosárlabda) próbálhatják ki magukat a résztvevők.*

*Madarak és fák napja*

*Az ünnephez kapcsolódó kérdésekből játék összeállítása a helyi lakosok részére.*

*Túra szervezése a helyi lakosok részére összekapcsolva a sportnappal. KSZR rendezvény lebonyolítása*

*Gyermeknap*

*Gyermekek részére hétpróba mese vetélkedő, szabadtéri színpadon zenés, interaktív produkció.*

*Májusfa kitáncolása a közösségi színtér udvarán.*

***JÚNIUS***

*A nemzeti összetartozás napja*

*Emlékünnep a vilonyai református templomban és koszorúzási ceremónia a templomkertben felállított kopjafánál.*

*SÉD PARTY - PARASZTOLIMPIA*

*Falunap szervezése a településen élők részére.*

***JÚLIUS***

*A magyar egészségügy napja*

*Előadások szervezése, preventív jelleggel, drog-alkohol-dohányzás, életmód-táplálkozás tárgykörben, melynek célja az egészséges életmódra nevelés, életminőség javítása. Vérnyomás, vércukorszint mérés, testsúly, testmagasság mérése.*

*Országos Polgárőr Nap*

*A helyi polgárőr egyesület vezetésével sportnap, játékos vetélkedők, akadályversenyek szervezése. Toborozás és beiratkozási lehetőség a nap folyamán a lakosság részére.*

***AUGUSZTUS***

*Szent István ünnepe/Az új kenyér ünnepe*

*Kenyér megáldása a református templomban, katolikus iskolakápolnában ünnepi Istentisztelet, Szentmise során.*

*KSZR rendezvény lebonyolítása*

***SZEPTEMBER***

*Pap Gábor emléknap*

*Emlékműsor szervezése a helyi közösségek, civil szervezetek közreműködésével a Pap Gábor emlékszobában és a református templomban ünnepi Istentisztelet keretén belül.*

*Nyárbúcsúztató*

*Helyi, meghívott vendégek fellépése, közösségi programok a Séd Parkban.*

*Autómentes nap*

*Vetélkedő délután*

*A magyar népmese napja*

*Mesefűző délután szervezése, kedvenc magyar népmesék felolvasása. KSZR rendevzény lebonyolítása.*

***OKTÓBER***

*Idősek Világnapja*

*Idősek köszöntése a közösségi színtérben a helyi közösségek bevonásával. KS*ZR rendezvény lebonyolítása

*Az aradi vértanúk emléknapja*

*Társadalmi munka nap és „Újszülöttek Fája” elültetése*

*Séd Parkban önkéntes társadalmi munka keretén belül a park rendezése, takarítása, majd faültetés az újszülöttek részére.*

*Az 1956-os forradalom ünnepe*

*Ünnepi műsor lebonyolítása a közösségi színtér színpadán és koszorúzás a hősi emlékműnél.*

*Halloween-i séta*

*Halloweeni csokit vagy csalunk séta a település utcáin.*

*Gyermekek részére lámpás készítés a közösségi színtérben.*

***NOVEMBER***

*Márton nap*

*Fáklyás felvonulás. Az ünnephez kapcsolódó kérdésekből játék összeállítása a helyi lakosok részére.*

*Véradók napja*

*Véradás szervezése a közösségi színtérben.*

*Advent kezdete*

*Adventi kalendárium szervezése a településen élők körében.*

***DECEMBER***

*Mikulás*

*Falukarácsony*

*Ünnepi karácsonyi műsor szervezése.*

*Kelt: Vilonya, 2026. január 9.*

***Tisztelt Képviselő-testület!***

*Kérem a 2026. évi munkatervem szíves elfogadását.*

*Köszönettel:*

*Szabó Andra*

*közművelődési munkatárs*