Vilonya Község Polgármestere



8194 Vilonya, Kossuth u. 18., Tel.: 88/ 490-163;e-mail: [vilonya@vilonya.hu](mailto:vilonya@vilonya.hu)

**Előterjesztés**

|  |  |  |  |
| --- | --- | --- | --- |
| Tárgya: | **Javaslat Vilonya területén történő OTP Bank Nyrt. által üzemeltetett ATM elhelyezéséhez** | | |
| Előterjesztés:\* | rendes | | rendkívüli |
| Nyilvános/  zárt ülés: | nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás | - | | |
| Fontosabb  jogszabályok: | * A Polgári Törvénykönyvről szóló 2013. évi V. törvény  A nemzeti vagyonról szóló 2011. évi CXCVI. törvényAz automata bankjegykiadó gépek telepítéséről szóló 2025. évi XVIII. törvény (a továbbiakban ATMtv.)Az automata bankjegykiadó gépek telepítésének szempontrendszerére, a pénzforgalmi szolgáltatók teherviselésének, költségeinek megosztására vonatkozó részletes szabályokról szóló 19/2025. (VI.26.) MNB rendelet (a továbbiakban: MNB rendelet)Az automata bankjegykiadó gépek 2025-ben kezdődő, gyorsított telepítésével kapcsolatos egyes kérdésekről szóló 16/2025. (V. 29.) NGM rendelet (a továbbiakban: NGM rendelet)Vilonya Község Önkormányzata Képviselő-testületének az önkormányzat vagyonáról, a vagyonnal való gazdálkodás egyes szabályairól szóló 10/2004. (IV. 28.) önkormányzati rendelete (a továbbiakban: vagyon rendelet) | | |
| Előterjesztés  szövege: | Az ATMtv. alapján a pénzforgalmi szolgáltatók a számlatulajdonosok számára fizetéséi számláról történő készpénzkifizetést lehetővé tevő szolgáltatás bármely településen való biztosítása érdekében kötelesek automata bankjegykiadó gépeket telepíteni és működtetni.  Az ATMtv. 2. § (1) bekezdése alapján „Fizetési számláról történő készpénzkifizetést lehetővé tevő szolgáltatás biztosítása érdekében a Polgári Törvénykönyvről szóló törvényben meghatározott fogyasztónak minősülők számára fizetési számla vezetése, és készpénz-helyettesítő fizetési eszköz kibocsátása szolgáltatást nyújtó pénzforgalmi szolgáltatók (a továbbiakban: pénzforgalmi szolgáltató) az e törvény felhatalmazása alapján kiadott jogszabályokban foglaltak szerint biztosítják a fogyasztónak minősülő számlatulajdonosok számára a készpénzfelvételi szolgáltatást bármely településen.”  Az ATMtv. 2.§ (4) bekezdése pedig az alábbiakról rendelkezik:  „(4) Az (1) bekezdés szerinti szolgáltatás nyújtásának biztosításában az adott település önkormányzata köteles ingyenesen megfelelő helyszínt biztosítani és a feltételek kialakításában együttműködni a pénzforgalmi szolgáltatóval. A pénzforgalmi szolgáltató abban az esetben is köteles az (1) bekezdés szerinti kötelezettségét teljesíteni, ha az önkormányzat nem tudja biztosítani a feltételeket.”  Az NGM rendelet 2. §-a szerint: „2. § (1) A települési önkormányzat az ATMtv. 2. § (4) bekezdése alapján az ATM-ek telepítésére olyan helyszínt biztosít, amely  1. a lakosság számára jól megközelíthető, közlekedési szempontból frekventált helyen van, lehetőség szerint a mindennapi ügyintézési helyszínek közelében, és az elérési útvonal nem korlátozott,  2. helyszínen az ATM akadálymentesen elérhető,  3. megfelelően kivilágított,  4. helyszínen az ATM üzemeltetéséhez szükséges infrastruktúra megfelelő módon rendelkezésre áll, ideértve az elektromos áram és az internetelérés lehetőségét, valamint akadályoztatás nem áll fenn, ideértve azt, hogy internetelérési akadályoztatás nem áll fenn,  5. helyszínen biztonságosan és stabilan elhelyezhető az ATM, valamint annak működtetése, szervizelése és készpénzzel való töltése megvalósítható.  (2) Ha a települési önkormányzat területén nem biztosítható az (1) bekezdés szerinti helyszín, a települési önkormányzat – a pénzforgalmi szolgáltatóval együttműködve – megvizsgálja az ATM telepítésére alkalmas egyéb helyszíneket.  (3) A pénzforgalmi szolgáltató az ATMtv. 2. § (4) bekezdése szerinti kötelezettségét a (2) bekezdés szerinti helyszínen biztosítja.  Vilonya Község Önkormányzatát megkereste az OTP Bank Nyrt. (a továbbiakban: OTP Bank) azzal az, hogy az MNB rendelet 1. számú melléklete szerint Vilonya településen az ATM elhelyezésére az OTP Bank lett kijelölve.  Tájékoztató levelükben kérik, hogy az Önkormányzat a feltételeknek megfelelő ATM helyszínét határozza meg (helyszín címe, helyrajzi szám).  Kérem a Tisztelt Képviselő-testületet, hogy az előterjesztést tárgyalja meg és arról dönteni szíveskedjen. | | |
| Mellékletek: | OTP tájékoztatója | | |
| Keltezés: | 2026. január 23. | | |
| Előterjesztő aláírása: | Fésüs Sándor  polgármester | | |

**Határozati javaslat:**

**/2026. (I.26.) Kt. határozat**

**Javaslat Vilonya területén történő OTP Bank Nyrt. által üzemeltetett ATM elhelyezéséhez**

Vilonya Község Önkormányzata Képviselő-testülete a 2026. január 26-i ülésén megtárgyalta a **„Javaslat Vilonya területén történő OTP Bank Nyrt. által üzemeltetett ATM elhelyezéséhez”** tárgyú előterjesztést és az alábbi döntést hozta:

1. Hozzájárul, hogy az OTP Bank Nyrt. Vilonya Község Önkormányzata területén történő bankjegykiadó automata (ATM) automata elhelyezéséhez.
2. A jogszabályban foglalt feltételek alapján ………………………………… (cím) OTP Bank Nyrt. részére bankjegykiadó automata (ATM) elhelyezésére és üzemeltetésére biztosítja.
3. Hozzájárul továbbá a 2.) pontban jelzett helyiség ATM elhelyezéséhez szükséges átalakításához, azzal, hogy az átalakítás, valamint annak költsége az OTP Bank Nyrt.-t terheli.
4. Felkéri a polgármestert, hogy a további tárgyalások lefolytatására, a szükséges intézkedések, jognyilatkozatok megtételére.

Határidő: folyamatos

Felelős: Fésüs Sándor polgármester,

dr. Guti László jegyző